Can't Help Falling in Love

«Can't Help Falling in Love» er en amerikansk popsang, opprinnelig spilt inn på plate av den amerikanske sangeren Elvis Presley, og publisert by Gladys Music, Elvis Presleys forlag. Den ble skrevet av Hugo Peretti, Luigi Creatore og George David Weiss. Melodien var basert på «Plaisir d'Amour», men med en forskjellig tidssignatur. Den var med i Elvis Presleys 1961 film, Blue Hawaii (1961). Under de følgende fire desenniene gjorde tallrike artister coverversjoner av den, slik som den britiske reggaegruppa UB40, hvis versjon fra 1993 version toppet de amerikanske og britiske singlelistene, samt den svenske popgruppa A-Teens.

Elvis Presleys versjon

Elvis Presleys versjon av sangen, som toppet den britiske singelisten i 1962, har forekommet i tallrike filmer, innbefattet Coyote Ugly og Walt Disneys Lilo og Stitch. Singlen er sertifisert av the RIAA som platinaplate for salg i USA på over én million eksemplarer.
Under Presleys liveopptredener på slutten av 1960-tallet og 1970-tallet ble sangen fremført i showenes finale. Mest notabelt ble den også stunget i livedelen av hans NBC TV-special fra 1968 og som avslutningsnummeret i hans verdensomspennende TV-overføring, Aloha from Hawaii, i 1973. En versjon med et raskere, mer moderne arrangement ble anvendt i avslutningen til Presleys siste TV-special, Elvis in Concert.

UB 40s versjon

I 1993 gjorde den britiske reggaegruppa UB40 en coverversjon av sangen, som første CD-single fra gruppas album Promises and Lies (1993). Sangen ble utgitt 10. mai 1993 i de fleste land verden over. Den klatret til slutt til førsteplassen på Billboard Hot 100-listen etter å ha debutert som nummer 100. Sangen forekommer i soundtracket til filmen Sliver.[4] Den forble på førsteplassen i USA i syv uker. Sangen var også nummer én i Storbritannia. Den ble en stor suksess og nådde førsteplassen i Østerrike, Nederland, Sverige, Storbritannia, USA, Australia og New Zealand. Singleversjonen av sangen har en noe forskjellig backingrytme og melodi.
I USA og på Sliver-soundtracket, var sangtittelen oppført som "Can't Help Falling In Love", istedenfor den som forekom på plateomslaget.

A-Teens' versjon

Sangen var A-Teens' første single fra gruppas tredje album Pop 'til You Drop! og ble utgitt 29. oktober 2002. Produsent var Mark Hammond. Den forekom også på Lilo and Stitch-soundtracket, som opprinnelig var planlagt å ha med flere Presley-sanger. The A-Teens plukket den ut for å være med på soundtracket. Videoen hadde kolossal eksponering på flere fjernsynskanaler og A-Teens tok til slutt med sangen på gruppa tredje album. Som resultat hadde sangen to musikkvideoer, én for å promotere Disney-filmen, den andre for albumet.
Sangen lå som # 12 i Sverige, # 16 i Argentina og # 41 in Australia. Til tross for sangens suksess mislyktes den i å tiltrekke seg resten av det latinamerikanske publikumet, til tross for det faktum at det var en spansk versjon av sangen, fremført av det argentinske bandet, Bandana. I tillegg ble A-Teens versjon overskygget av promoteringen av Bandanas versjon.

Musikkvideoen

Videoen ble regissert Gregory Dark og filmet i Los Angeles, California. Den hadde to forskjellige versjoner: Disney-versjonen, som fansen kalte den, inneholder scener fra filmen samt nye scener med A-Teens, iført strandkostymer. A-Teens-versjonen inneholder A-Teens på hvit bakgrunn med ulike nærbilder og koreografi samt scener med hundehvalper og forskjellige kostymer.

Svensk versjon

Tryggve Arnesson og Åke Gerhard har skrevet en svensk tekst. Den svenske tittelen er «Tro på mig».

Norske versjoner

Arne Bendiksen og Benny Borg har skrevet norske tekster. Bendiksens norske tittel er «Tro på meg». Borgs versjon heter «Som det var en gang».